
מטלת הערכה חלופית בסוציולוגיה – פרק החברות

	2 שעות
	מטרות תהליך החיברות.
הנחלת התרבות מדור לדור
שיבוץ הפרט במבנה החברתי
פיקוח חברתי (נלמד בפרק קבוצה)
 

מאמר: 
החידה הסינגפורית מאת: וימן גבי וברוך נבו. 
	המלצות דידקטיות:
המאמר ממחיש את הקשר בין סוג התרבות לבין מטרות תהליך החיברות, וכן את חשיבות תהליך החיברות מנקודת המבט של החברה.

שימו לב - מטרת הערכה חלופית זו- אינה מתייחסת לניתוח המאמר החידה הסינגפורית !



מטרות המטלה
	הגדרת מטרות
	תיאור הפעילות

	מטרות בתחום התוכן
(מימד הכרתי)
	
התלמידים ילמדו ע"י למידת עמיתים והעברת ראיונות עם בני המשפחה על המשפחה כסוכנת חברות . וכמו-כן ינסו להבין ולקשר בין מטרות החברות ( ברמת המיקרו והמקרו) ותפקידה של המשפחה כסוכנת חברות . 

למידת עמיתים תתבצע בשני נושאים מרכזיים : 
1. המשפחה כסוכנת חברות 
2. מטרות תהליך החברות . 


	מטרות בתחוםהערכים
(מימד רגשי)

	המטלה מזמנת מפגש עם הערכים הבאים : 
-משמעת ואחריות ( עמידה בלו"ז )
-עזרה לזולת ( עבודת צוות ) 
-הבנת הקשר בין המשפחה כסוכנת חיברות ללמידת ערכים ( 
 כבוד , שיוויון , אינדבדואליות ועוד ) . 


	מטרות בתחום התקשוב 
(פדגוגיה דיגיטאלית)

	התלמידים ילמדו כיצד להשתמש בכלים ללמידה שיתופית,
שליחת מיילים (או שימוש ב google docs) .
התנסות במערכת office שכן על העבודה להיות מוגשת כמסמך WORD.  הצגת המצגת באמצעות powerpoint: 




	מטרות בתחום  ההתנהגותי
(ביצוע/ עבודת צוות /למידת עמיתים/חברותה)
	התלמידים יתנסו בעבודה קבוצתית בהבנה ובלמידה משותפת של   3 התפקידים המרכזיים של תהליך החברות  וכן על תפקידי המשפחה כסוכנת חברות  . התלמידים יתנסו בלמידת עמיתים בשיתוף השאלות שיחברו לראיון שיקיימו בהמשך עם בני המשפחה . 

	מיומנויות / אסטרטגיות
בתחום החשיבה

	שאילת שאלות ומיון   -  חיבור שאלות  לראיון ומיונן . 
התלמידים ילמדו כיצד לנתח ראיון  ולהבין על סמך הראיון   מהם  התפקידים העיקריים של המשפחה כסוכנת חברות ( הסקת מסקנות )  

	רלוונטיות ללומד
(אקטואליה, קהילה,יציאה לשטח/ שימוש בכלי מחקר מתחום מדה"ח)

	בניית כלי מחקר במדה"ח-ראיון , העברתו וניתוחו.
למידה חוויתית ומשמעותית - יציאה לשטח באמצעות העברת ראיון  במשפחה.

	תוצר + רפלקציה

	לעבודה  3 תוצרים: 
א. ראיון שיכתבו התלמידים, בעל 7  שאלות פתוחות  ( המתייחסות  בין השאר להבנה של הקשר בין המשפחה כסוכנת חיברות לתפקידי תהליך החברות ) . על כל תלמיד בקבוצה לראיין את אחד ההורים שלו . 
ב. ניתוח הראיונות   והצגת הממצאים והמסקנות במסמך מסכם.
ג. סיכום החומר התאורטי הרלוונטי מתוך ספר הלימוד : תפקידיה המרכזיים של המשפחה כסוכנת חברות וכן תפקידי תהליך החיברות  .

	מחוון

(מצורף מחוון מפורט)

	סיכום על תפקידי המשפחה כסוכנת חברות, 3 תפקידים מרכזיים לתהליך החברות   30 נק'
חיבור ראיון – 20 נק' 
סיכום  הראיונות תוצאות ומסקנות20  נק'
מצגת והעברתה בכיתה 10 נק' 
עמידה בזמנים 5 נק'
עמידה בדרישות הגשת המטלה 5 נק'
בהירות וניסוח 10 נק'

















דף הנחייה לתלמיד
הקדמה:
תוכנית הרפורמה הקרויה "ישראל עולה כיתה" הינה תוכנית שמטרתה לאפשר  "לבתי הספר, למורים ולתלמידים לפנות זמן לקיום למידה משמעותית, שתהיה רלוונטית ובעלת ערך ללומד ולמלמד, תפעיל את הלומד בתהליך הלמידה ותהפוך אותו לשותף בה ". (חוזר מנכ''ל עד/7(ד))

מטרתה של מטלה זאת הנה לאפשר לכם למידה משמעותית, רלוונטית ובעלת ערך דרך התנסות אישית חווייתית וכתיבת עבודה בטווח זמן גדול ולא במגבלת זמן צפופה.
המטלה שתפורט בהמשך מהווה חלק מתלקיט המרכז מטלות חלופיות לבגרות שלכם במקצוע -
בכיתה י"ב במסגרת לימודי הסוציולוגיה תבצעו 3-4 מטלות , סך כל המטלות 30% מציון הבגרות
בסוציולוגיה.
הנחיות כלליות:
*מטלה קבוצתית: 3 תלמידים בקבוצה.
*פורמט הגשה: 
יש להגיש במסמך WORD.
אורך העבודה ינוע בין 3-2   עמודים. 
יש לכתוב את העבודה בפונט DAVID  גודל 12 וכותרות בפונט 14 , תוך הקפדה על  ניסוח, הגהה ופיסוק.
יש להגיש את כלל המטלות בזמן המוגדר – משימה שלא תוגש בזמן תגרע מהציון הכולל של
 העבודה.

הסבר על העבודה:
העבודה כוללת שני חלקים: חלק עיוני וחלק יישומי.
במסגרת החלק העיוני – הנכם נדרשים ללמוד באופן עצמאי שני תתי נושאים מתוך חומר הלימוד של  פרק החברות  : א. המשפחה כסוכנת חברות – בעמ' 43-45 בספר הלימוד.   
                                 ב. מטרות תהליך החברות -      בעמ'  74-76 בספר הלימוד . 
                                 (על נושאים אלו, הנכם מתבקשים להגיש סכום)
במסגרת החלק העיוני , הנכם נדרשים ללמוד ולסכם באופן עצמאי  שני תתי נושאים מתוך חומר הלימוד העוסק בתהליך החברות : המשפחה כסוכנת חברות וכן את מטרות תהליך החברות . עליכם להגיש סיכום על שני תתי הנושאים .
במסגרת החלק היישומי של מטלה זו תתבקשו ליישם את המידע באמצעות ראיון שתבנו ובאמצעות הממצאים שיעלו מתוך הראיונות שתערכו תנתחו את תפקידה של המשפחה כסוכנת חברות וכן תזהו את מטרות תהליך החברות . 
יש לראיין את אחד מההורים  . 
כל תלמיד יבצע  ראיון  אחד ובסיום חלק זה, תנתחו את ממצאי הראיונות ותגיעו למסקנות משותפות.  תוצאות ומסקנות המחקר יוצגו בפני הכיתה באמצעות מצגת הכוללת 5 שקפים.

שלבי העבודה ומועדי הגשה:
	
	שלב א
	שלב ב
	שלב ג
	שלב ד
	שלב ה
	שלב ו
	שלב ז' 

	משימה
	לימוד תת נושא ראשון : המשפחה כסוכנת חברות . למידת עמיתים – קריאה וניתוח בצוות העבודה . 
בצוות משימה. 
חיפוש מידע בספריה ובאינטרנט. כתיבת סיכום על המשפחה כסוכנת חברות 
	לימוד תת נושא שני : 
מטרות תהליך החברות ( מנקודת מבטה של החברה ומנקודת המבט של הפרט )  
למידת עמיתים – קריאה וסכום של  מטרות תהליך החיברות החברות . 


	בניית ראיון קבוצתי הכולל 7 שאלות פתוחות . 
מטרת הראיון לברר את תפקידיה של המשפחה כסוכנת חברות ( חשיבותה , המשפחה כסוכנת חיברות ראשונית , חיברות מטרים , בחירת סוכני חיברות אחרים , הצבה חברתית חיברות מגדרי ועוד )  
	כל תלמיד מראיין קרוב  משפחה אחד אב או אם 

	ניתוח הראיונות - 
ניתוח הראיונות יתבצע על פי תפקידים מרכזיים של המשפחה כסוכנת חיברות וכן הבנה של כיצד מטרות תהליך החיברות באות לידי ביטוי בראיונות . 
על התלמידים לקשר בין הראיונות לבין התפקידים הבאים : הנחלת התרבות לדור הבא, שיבוץ הפרט במבנה החברתי ופיקוח חברתי ) 



	הכנת מצגת לשם הצגת הממצאים והמסקנות
	העברת המצגת בכיתה – הצגת ראיונות וממצאים 
עיקריים העולים מתוך הראיונות -

	לו"ז
	
	
	
	
	
	
	










דף הנחייה למורה :  על שיטת הראיון , הנחיות לכתיבת ראיון ודוגמאות לשאלות על המשפחה כסוכנת חיברות 
על שיטת הראיון ככלי מחקרי ( איכותני ) 
ראיון עומק הוא כלי מתודולוגי במסגרתו מראיינים אדם באמצעות סדרה של שאלות. מתוך הטקסט הארוך של השאלות והתשובות מחלצים יחידות אינפורמציה (רעיונות מרכזיים ), המתגבשות לכדי רעיונות ותובנות בנוגע לשדה המחקר. ראיון עומק הוא כלי המחקר העיקרי בשיטות מחקר איכותניות המתבצעות במסגרת מדעי החברה. כמו כן הריאיון הוא שיטה לאיסוף מידע על תופעות חברתיות ומגוונות , ומשתמשים בה רופאים, פסיכולוגים, פסיכיאטרים, מורים ואנשי מקצוע אחרים.
ראיונות עומק נחלקים לשלושה סוגים: ראיון מובנה, ראיון חצי מובנה וראיון פתוח. 
בעבודה זו אנו  נעסוק בראיון מהסוג המובנה בלבד . בראיון המובנה החוקר צריך להיות נאמן לניסוח השאלות ולסדרן . המראיין לא ישנה את סדר השאלות בעקבות גירויים . זהו סוג של ראיון פורמלי . החוקר צריך להיות נאמן לניסוח . 
לראיון המובנה יתרונות רבים : 
1. אחידות-  מכיוון שכל המרואיינים נשאלים את אותן השאלות ובאותו הסדר. כתוצאה מאחידות זו, החוקר יכול לוודא מראש 
    שהשאלון ימצא את עולם התוכן שאותו הוא מבקש לבדוק  . 
2. המעיין בתשובות ידע איזה שאלות העלו אותן . 
3. לא נדרשים מראיינים  מקצועיים  לביצוע הראיונות . 
4. פשוט מאוד להשוות בין התגובות של המרואיניים השונים . 
5. ניתוח הנתונים בשאלון מובנה הוא יחסית פשוט ובעקבות כך גם מהיר , והפרוש לתוצמאות הוא בדר"כ מובן מאילו ואינו תלוי בעמדתו של החוקר  לנושא . 
לראיונות  גם חסרונות , המשמעותי שבהם הוא חוסר הגמישות שלו ומכאן המוגבלות שלו להכיל את מלוא המורכבות ועולם המשמעויות של כל מרואיין . 

הנחיות לכתיבת ראיון והעברתו 
1. כתיבת פתיח המציג את המראיין ,את המסגרת בה נכתבת העבודה  ואת מטרת עבודתו המחקרית . ( רצוי להסביר למרואין 
    במה עוסק תהליך החיברות ובאופן ספציפי מהו סוכן חיברות  ) . 
 2. כתיבת 7 שאלות פתוחות עליהם נדרשים המרואיניים להשיב . 
3. על התלמידים ( המראיינים ) לוודא שברשותם אפשרות לצלם להקליט את הראיון , מעבר לתעוד הראיון באמצעות כתיבה 
    במהלך הראיון עצמו. 
4. על המראיינים לגלות סבלנות ולא לנסות לדחוק במרואיניים . כמו כן, במידה והשאלה אינה ברורה למתראיין יש לחזור עליה 
    ולהסביר אותה בצורה עיניינית ובהירה . 
5. יש לגלות נאמנות לסדר השאלות ולניסוחן . לא לאלתר במהלך הראיון להוסיף או לשנות שאלות . 
6. להודות בסיום הראיון על שיתוף  הפעולה ! 





למורים כלי עזר - דוגמאות לשאלות העוסקות במשפחה כסוכנת חיברות 
1. תאר/י כיצד את/ה מצפים לראות אותי בעתיד ? 
כחייל ___________________________________________________
כאזרח __________________________________________________
כבן משפחה _______________________________________________
כאיש מקצוע _______________________________________________                        

2. מהי לדעתך תרומת המשפחה לעצוב זהותי כ? ( תנו לפחות שני דוגמאות לכל סטטוס ) 
    בוגר/ת ______________________________________________________________________________________________________________________________________________________________________________
    בן/בת זוג 
______________________________________________________________________________________________________________________________________________________________________________
    בן משפחה
______________________________________________________________________________________________________________________________________________________________________________
    תלמיד/ה  
______________________________________________________________________________________________________________________________________________________________________________

3. אמור לי בבקשה  , מהי חשיבותה של המשפחה ללמידת מיומנויות חברתיות של הפרטים  שבתוכה ?  (אם הנבדק נתקל בקושי 
    לענות , אפשר לכוון אותו לתחומים  הבאים :   חיברות לבחירת סוכני חברות  ,חיברות מיגדרי, בחירה על סוכני חיברות  נוספים 
   , חיברות מטרים , חיברות פוליטי ,    חיברות   מגדרי , עיצוב  כללי התנהגות , רכישת שפה ועוד ) .  

4.מהם לדעתך הערכיים המרכזיים והחשובים במשפחתנו ? וכיצד מנסים לקיימם/ לשמרם  ? 
5. כיצד הערכים של המשפחה מסייעים לבני המשפחה ובעיקר לדור הצעיר שבה להשתלב בחברה ? 
6. כיצד החברה מרוויחה מקיומם של ערכים אלו ? 






מחוון : המשפחה כסוכנת חברות ומטרות תהליך החיברות


	                      רמת ביצוע
קריטריון (אחוזי תשובה)
	ציון
	גבוהה
75%-100%
	בינונית
40%-60%
	נמוכה
0-40%

	עמידה בלוח זמנים
	5 נק'
	כלל המטלות הוגשו בזמן
5 נק'
	1-2 מטלות לא הוגשו בזמן
3-4 נק'
	3-4 מטלות לא הוגשו בזמן
0-2 נק'

	עמידה בדרישות הגשת המטלה:
אורך ופורמט מתאימים
גודל וסוג כתב
שימוש בכותרות
	5 נק'
	העבודה הוגשה בפורמט וורד, כתב DAVID גודל 12. אורכה בין 4-5 עמודים. נעשה שימוש בכותרות.
(4-5 נק')
	1-2 מהקריטריונים הבאים לא התקיים: פורמט נכון, אורך (גדול או קטן מהנדרש), כתב לא כנדרש (2-3 נק')
	שלושה מהקריטריונים לא התקיימו - פורמט לא  נכון , גודל וסוג כתב לא על פי הדרישה , אי שימוש בכותרות 
(0-2 נק')

	בהירות וניסוח
	10 נק'
	העבודה מנוסחת באופן ברור, עניינית וממצה. שפה תקנית ומשלבת לשון גבוהה
(10-8 נק')
	ניסוח מעורפל , מסורבל, לא ממצה.
(7-5 נק')
	קשה להבין את התלמיד. שפה לא תקנית ולא ברורה.
(0 – 4 נק')

	הצגת סיכום המתייחס לתפקידי המשפחה כסוכנת חיברות + תפקידי תהליך החברות ( כולל התייחסות למושגים רלוונטיים ולשתי רמות ניתוח מיקרו ומאקרו ) 
(שלב א' + שלב ב' ) 
	30 נק'
	הציג יותר מ-4 תפקידים של המשפחה כסוכנת חברות , התייחסות לכל 3 תפקידי תהליך החברות ( בשני ההיבטים – מיקרו ומאקרו ) והתייחסות לניתוח התפקידים על פי 2 גישות תאורטיות ( פונקציונליסטית + אינטראקציוניזם סימבולי ) 
(23-30 נק')
	הסכום הציג פחות מ-4 תפקידים של המשפחה כסוכנת חיברות , התייחסות לכל 3 התפקידים של תהליך החברות ( רק במישור אחד – מיקרו או מאקרו ) ועל פי גישה תאורטית אחת בלבד . 
(13-22 נק')
	הסכום הציג רק תפקידי המשפחה כסוכנת חברות או רק תפקידי תהליך החברות ( על פי רמת ניתוח אחת – מיקרו או מאקרו ) 
(0-12 נק')


	חיבור שאלות לראיון 
	20 נק' 
	הציגו 7 שאלות פתוחות . השאלות ממצות את חומר הלימוד בתחום הדעת 
(15-20)  
	הציגו פחות משבע שאלות פתוחות , לא כל השאלות מיצו את תחום הדעת בנושא 
(7-14) 
	הציגו פחות משבע שאלות , השאלות לא היו רלוונטיות כלל לתחום הדעת 
(0-6)

	סיכום  הראיונות תוצאות ומסקנות 
	20 נק'
	הצגת תוצאות הראיונות והסקת מסקנות ביחס לשאלות : 
1. מהם תפקידיה של המשפחה כסוכנת חיברות ? 
2. מהם מטרותיו של  תהליך החברות( ברמת המיקרו והמאקרו )? 
כיצד המשפחה מסייעת לחברה להשיג את מטרות החברות ?  
(15-20)
	התייחסות חלקית ( הסקת מסקנות חלקית ) ביחס לשאלות 1. תפקידי המשפחה כסוכנת חיברות ? 
2. מטרותיו של תהליך החברות 
3. כיצד המשפחה מסייעת לחברה להשיג את מטרות החברות ? 
(7-14)
	התייחסות לא רלוונטית לכל אחת מהשאלות 
(0-6) 


	הכנת מצגת והעברתה בכיתה 

	10 נק' 
	מצגת ברורה ועניינית . העברת ממצאי הראיונות והמסקנות  באופן קולח ורהוט 
(7-10) 
	המצגת  משקפת חלק מהממצאים , העברת ממצאי הראיונות והמסקנות לא באופן קולח ופחות רהוט
(4-7) 
	לא הוכנה מצגת או אין קשר בין המצגת למסקנות ולממצאי הראיונות 
(0-3)


	סה"כ 
	100 
	
	
	


בהצלחה!
